Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kaitseminister Ya'alon süüdistas Türgit
Gazat valitseva Hamasi aitamises.
ÜRO peasekretäri teatel moodustatakse sõltumatu tiim,
et uurida rünnakuid ÜRO rajatistele Gazas viimase sõja ajal
ja ka nende kasutamist relvaladudena Palestiina rühmituste poolt.
Iisraeli arheoloogid esitlesid
Jeruusalemmas leitud 2000-aastast kiviplokki,
mis aitab ehk valgustada juudi ülestõusu roomlaste vastu.
USAsse töövisiidile saabunud kaitseminister Ya'alon
kohtus Pentagonis USA kaitseministri Chuck Hageliga.
Arutati väljakutseid Lähis-Idas, sh Iraani tuumarelvapürgimusi,
võitlust radikaalse islami vastu, mida juhib ISIL-i
ja teiste al-Qaedaga seotud gruppide vastane koalitsioon USA juhtimisel,
ja NATO liikme Türgi toetust Gazat valitsevale Hamasile,
mida enamik EL riike ja USA peavad terrorirühmituseks.
Ya'alon süüdistas Türgit Hamasi aitamises.
Ya'aloni sõnul on Hamasil kaks terroripeakorterit -
üks Gazas ja teine Istanbulis.
Kohtumisel USA kaitseministriga Washingtonis ütles Ya'alon,
et Ankara mängib küünilist mängu. Hamasi esindaja Türgis
korraldavat sealt Iisraeli vastast terroritegevust
ja püüdis algatada Läänekaldal võimupööret
Lääne toetatud PO presidendi Abbasi vastu.
Tuumakõneluste suhtes Iraaniga rõhutas Ya'alon,
et juudiriik on vastu lepingule,
mis annab Iraanile võime uraani rikastada,
ja ütles, et parem on kokkuleppele mitte jõuda, kui halb leping sõlmida.
ÜRO peasekretär Ban Ki-moon teatas, et moodustab sõltumatu tiimi
uurima tõsiseimaid rünnakuid ÜRO hoonetele Gazas
viimase Iisraeli-Hamasi sõja ajal
ja nende kasutamist relvaladudena Palestiina rühmituste poolt.
Igakuisel Lähis-Ida arutelul Julgeolekunõukogus lisas Ban,
et ootab Iisraeli julgeolekujõududelt põhjalikku juurdlust
rünnakute suhtes ÜRO hoonetele, kus hukkus palju süütuid inimesi.
Ta õhutas Iisraeli ja palestiinlaste juhte
loobuma ühepoolsetest sammudest
ja tegema kahe riigi lahenduseks vajalikke raskeid kompromisse.
Miski poleks suutnud mind Gazas nähtu suhtes ette valmistada.
Nägin miil miili järel hulgihävingut.
Külastasin ÜRO kooli Jabalia põgenikelaagris,
mida vaenutegevuse ajal pommitati.
Tsiviilelanikud olid ÜRO lipu alt kaitset otsinud.
Vanemad ja lapsed rääkisid südantlõhestavaid kannatuslugusid.
Kohtusin noormehega,
kelle õed-vennad hukkusid plahvatuses.
Tema kaotas mõlemad jalad ja on sunnitud ratastoolis elama.
Ootan Iisraeli kaitsejõududelt põhjalikku juurdlust selle
ja teiste juhtumite suhtes, kus tabati ÜRO hooneid
ja hukkus mitmeid süütuid.
Kavatsen luua sõltumatu juurdlusrühma,
et uurida tõsiseimaid juhtumeid
ja ka ÜRO hoonete kasutamist relvaladudena.
Justiitsminister Tzipi Livni ja rahandusminister Yair Lapid
loovad rahuprotsessi edendamiseks diplomaatilise ühisrinde.
Livni sõnul moodustavad peaminister Netanyahu koalitsiooni
kuuluvad kaks parteijuhti järgmisel Knesseti istungil
valitsuses ja parlamendis diplomaatilise ühisrinde,
et panna vastu nn rahvuslikule ekstremismile,
mida propageerivad teised koalitsiooniliikmed
ja mis takistab rahukõneluste taaskäivitamist.
Justiitsministri sõnul ühendavad tema partei HaTnua
ja Lapidi partei Yesh Atid jõud ka religiooni ja riigi küsimustes.
Lapid kinnitas Livni avaldust.
Tema sõnul tehakse mõlemal teemal lähedast koostööd
ja ühendatakse jõud ka välisminister Liebermaniga
usueelnõude osas tsiviilabielu sõlmimiseks
ja teistel pakilistel teemadel.
Lapid olevat Livnile öelnud, et kuigi ta ei nõustu
kõigi tema positsioonidega,
töötavad nad koos koordineeritumalt ja ühtsemalt.
Iisraeli arheoloogid esitlesid
Jeruusalemmas leitud 2000-aastast kiviplokki,
mis aitab ehk valgustada juudi ülestõusu roomlaste vastu.
See on osa 130. a AD Jeruusalemma külastanud
imperaator Hadrianuse tervitamiseks ehitatud kaarepiidast.
Umbes sel ajal toimus seal juutide Bar Kochba ülestõus
Rooma ülemvõimu vastu.
Iisraeli Muinsuskaitseameti arheoloogi Rina Avneri sõnul
näitab Hadrianust 10. Rooma leegioni nimel kiitev plokk
kui ulatuslikult impeerium tol ajal Juudamaad kontrollis.
See on järjekordne pusletükk
ajaloolises müsteeriumis "Mis eelnes millele?":
Kas Bar Kochba ülestõus
või Jeruusalemma varemetele ehitatud Aelia Capitolina rajamine
ja Jeruusalemma muutmine Rooma kolooniaks.
Me ei tea veel, kumb enne oli, kuid see on üks pusletükk."
Avneri sõnul ei säilitanud roomlaste järel tulnud bütsantslased
oma eelkäijate monumente
ja taaskasutasid kive omaenda ehitusprojektides.
Värskelt avastatud tükist on välja lihvitud poolring
ja seda kasutati sillutiskivina veetsisterni ümber.
Me ei saanud isegi aru, et meil on Rooma leid.
Kõik ümbruskonna savinõud olid bütsantsi päritolu.
Tahtsime vaid kirjutise kohal olnud kivi ülemise osa eemaldada,
et savinõusid leida ja umbkaudu tsisterni vanust määrata.
Kui teksti avastasime, üllatas see mind esmalt väga.
Veel suurema adrenaliinilaksu sain, kui leidsin ja dešifreerisin G-tähe
ja sellele eelnenud A ja V ja tundsin ära sõna 'Augustus'.
Teadsin, et tegemist on haruldase ladinakeelse tekstiga.
Jeruusalemma Iisraeli Muuseumi arheoloog David Mivorach selgitas,
et veel pole selge,
kus Rooma imperaator ülestõusu ajal oli,
kuid kinnitas, et iidne juht käsutas juudi mässuga võidelnud vägesid.
Ta käis siin 129.-130. a AD.
See oli teine Jeruusalemmas leitud tema visiidieelne kirjutis.
Me ei tea kindlalt, kus ta Bar Kochba mässu lahingute ajal oli,
kuid kindlasti juhtis ta selle vastast võitlust.
Juudid tõusid roomlaste vastu kahel korral,
kuid võideti lõpuks - esimest korda siis,
kui Jeruusalemmas hävitati 70. a AD Heroodese teine tempel,
ja 132.-135. a AD kandis, legendaarse juhi Bar Kochba ajal.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi